CELEX: 32014R0070
Language: sl
Date: 2014-01-27 00:00:00
Title: Uredba Komisije (EU) št. 70/2014 z dne 27. januarja 2014 o spremembi Uredbe (EU) št. 1178/2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta  Besedilo velja za EGP

28.1.2014   
            
            
               SL
            
            
               Uradni list Evropske unije
            
            
               L 23/25
            
         
      UREDBA KOMISIJE (EU) št. 70/2014
   z dne 27. januarja 2014
   o spremembi Uredbe (EU) št. 1178/2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1), ter zlasti členov 7(6), 8(5) in 10(5) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 1178/2011 (2) določa podrobna pravila za nekatere licence pilotov, spremembo nacionalnih licenc in certifikatov ter pogoje za sprejetje licenc iz tretjih držav. Uredba (EU) št. 1178/2011 vključuje tudi določbe o certifikaciji odobrenih organizacij za usposabljanje in operatorjev naprav za simulacijo letenja, ki se uporabljajo za usposabljanje, preizkušanje in preverjanje pilotov.
            
         
               (2)
            
            
               Člen 5 Uredbe (ES) št. 216/2008, ki obravnava plovnost, je bil razširjen zaradi vključitve elementov ocene operativne ustreznosti v izvedbene predpise za certifikacijo tipa.
            
         
               (3)
            
            
               Evropska agencija za varnost v letalstvu (v nadaljnjem besedilu: Agencija) meni, da je treba spremeniti Uredbo Komisije (EU) št. 748/2012 (3), da se ji omogoči potrjevanje podatkov o operativni ustreznosti v okviru postopka certifikacije tipa.
            
         
               (4)
            
            
               Podatki o operativni ustreznosti bi morali vključevati obvezne elemente za usposabljanje letalskega osebja za rating za tip. Ti elementi bi morali biti osnova za pripravo tečajev usposabljanja za tip.
            
         
               (5)
            
            
               Zahteve za pripravo tečajev usposabljanja letalskega osebja za rating za tip se nanašajo na podatke o operativni ustreznosti, kadar pa podatki o operativni ustreznosti niso na voljo, je treba dodati splošno določbo in prehodne ukrepe.
            
         
               (6)
            
            
               Agencija je pripravila osnutek izvedbenih predpisov glede koncepta podatkov o operativni ustreznosti in jih v obliki mnenja (4) poslala Komisiji v skladu s členom 19(1) Uredbe (ES) št. 216/2008.
            
         
               (7)
            
            
               Uredbo (EU) št. 1178/2011 bi zato bilo treba ustrezno spremeniti.
            
         
               (8)
            
            
               Ukrepi iz te uredbe so skladni z mnenjem odbora, ustanovljenega s členom 65 Uredbe (ES) št. 216/2008 –
            
         SPREJELA NASLEDNJO UREDBO:
   Člen 1
   Uredba (EU) št. 1178/2011 se spremeni:
   
               1.
            
            
               Vstavi se naslednji člen 9a:
               „Člen 9a
               Usposabljanje za rating za tip in podatki o operativni ustreznosti
               1.   Če priloge k tej Uredbi vsebujejo sklicevanje na podatke o operativni ustreznosti, določene v skladu z Uredbo (EU) št. 748/2012, in če za zadevni tip zrakoplova navedeni podatki niso na voljo, mora vlagatelj prijave za usposabljanje za rating za tip upoštevati samo določbe iz prilog k Uredbi (EU) št. 1178/2011.
               2.   V tečaje usposabljanja za rating za tip, odobrene pred odobritvijo minimalnega programa usposabljanja za pridobitev ratinga za tip za pilote v podatkih o operativni ustreznosti za zadevni tip zrakoplova v skladu z Uredbo (EU) št. 748/2012, se vključijo obvezni elementi usposabljanja najpozneje do 18. decembra 2017 ali v dveh letih po odobritvi podatkov o operativni ustreznosti, kar nastopi pozneje.“
            
         
               2.
            
            
               Priloga VII (del ORA) se spremeni v skladu s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. januarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 79, 19.3.2008, str. 1.
   
      (2)  UL L 311, 25.11.2011, str. 1.
   
      (3)  UL L 224, 21.8.2012, str. 1.
   
      (4)  Mnenje št. 07/2011 Evropske agencije za varnost v letalstvu z dne 13. decembra 2011 je na voljo na: http://easa.europa.eu/agency-measures/opinions.php
   
      PRILOGA
      Priloga VII (del ORA) k Uredbi (EU) št. 1178/2011 se spremeni na naslednji način:
      
                  1.
               
               
                  točka ORA.GEN 160 (b) se nadomesti z naslednjim:
                  
                              „(b)
                           
                           
                              Ne glede na odstavek (a) organizacija obvesti pristojni organ in organizacijo, odgovorno za projektiranje zrakoplova, o vsakem incidentu, motnji v delovanju, tehnični okvari, prekoračitvi tehničnih omejitev, dogodku, ki bi opozoril na netočne, nepopolne ali dvoumne informacije iz podatkov o operativni ustreznosti, določenih v skladu z Uredbo Komisije (EU) št. 748/2012 (1), ali drugih neobičajnih primerih, ki so ali bi lahko ogrozili varno delovanje zrakoplova in niso vodili do nesreče ali resnega incidenta.
                           
                        
            
                  2.
               
               
                  točka ORA.ATO.145 se nadomesti z naslednjim:
                  „ORA.ATO.145   Osnovni pogoji za usposabljanje
                  
                  
                              (a)
                           
                           
                              ATO zagotovi, da učenci izpolnjujejo vse pogoje za usposabljanje iz Dela Zdravstvo, Dela FCL in, če je ustrezno, iz obveznega dela podatkov o operativni ustreznosti, določenih v skladu z Uredbo (EU) št. 748/2012.
                           
                        
                              (b)
                           
                           
                              Če ATO zagotavljajo usposabljanje za preizkuse letenja, učenci izpolnjujejo vse osnovne pogoje za usposabljanje, določene v skladu z Uredbo (EU) št. 748/2012.“;
                           
                        
            
                  3.
               
               
                  v točki ORA.FSTD.210(a) se točka 2 nadomesti z naslednjim:
                  
                              „2.
                           
                           
                              potrditveni podatki zrakoplova iz obveznega dela podatkov o operativni ustreznosti, določenih v skladu z Uredbo (EU) št. 748/2012, če je to ustrezno, in“.
                           
                        
            
         (1)  UL L 224, 21.8.2012, str. 1.“;